**HVORDAN KOMMER DERE I MEDIENE? NOEN TIPS**

* **AKTUELLE OG KONKRETE:** Er dere aktuelle nok? Har dere spisset deres argumenter nok? Eller er dere for generelle og vage?
* **INNHOLD OG MOTTAKER:** Passer innholdet til mediet dere velger? F.eks. handler saken om et samfunnshus som skal legges ned, kan det lønne seg av kommentaren sendes til lokal- og regionalaviser. Er det av nasjonal interesse, f.eks. deponi av avfall fra gruvedrift i området der dere bor, send det til både lokale, regionale og nasjonale aviser. En finn pekepinn er å se på hvem som har ansvar for situasjonen dere reagerer på. Er det regjeringen? Prøv dere på nasjonale medier. Er det kommunen? Send det til lokale medier.
* **HUSK KORREKTUR**, få gjerne en annen til å lese korrektur. Du leser deg fort blind på dine egne tekster.
* **SKAFF OVERSIKT OVER PRESSEN:** Ha en oversikt over avisene i deres nærområde, region, samt nasjonale.
* **HUSK AVSENDER,** Kommer det tydelig frem hvem som er avsender? Presiser hvem som står bak saken dere sender inn. Samarbeid med andre kan også gi større tyngde til artikkelen dere sender inn. Handler saken om motstand mot en tredje rullebane på Gardemoen, spør å samarbeide om en sak med andre organisasjoner som har samme posisjon som dere. Har dere kanskje en egen e-postadresse å sende saken fra og ikke deres privatadresse?
* **HUSK EMNEFELT:** Husk å skrive noe i emnefeltet. F.eks. Vil ha bedre avfallssortering i kommunen.
* **KORT TEKST I E-POST:** Skriv en kort tekst i selve e-posten med informasjon om hva du sender og hvem som sender. F.eks. *Hei, her er et leserinnlegg som tar opp dårlig avfallssortering i kommunen. Innlegget er skrevet av bygdepolitisk nestleder «Fornavn» «Etternavn» i «Fylke» Bygdeungdomslag. Vedlagt finner dere også et bilde av «Fornavn». Hvis dere ønsker, kan dere kontakt bygdepolitisk nestleder på tlf. (telefonnummeret», eller e-post «e-e-postadressen». Med vennlig hilsen «Fylke» Bygdeungdomslag.*
* **PDF OG FOTO:** Legg ved artikkelen i PDF-format og direkte «copy-paste» i e-posten. Husk bilde av skribenten eller aktiviteten dere skriver om!
* **FØLG OPP:** Følg opp og følg med. Ta en telefon og mas, dersom saken ikke blir plukket ut.
* **EGNE KANALER:** Publiser den i egne kanaler! Sosiale medier og nettside!